fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi en fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Sote-uudistusta tarvitaan turvaamaan ihmis- ja perusoikeudet - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Hyvinvoinnin ja terveyden edistämisen johtaminen, Hyvinvointi- ja terveyserot, Sote-uudistus
Suomessa on mittavat erot eri väestöryhmien terveydessä ja hyvinvoinnissa, ja terveydenhuoltojärjestelmämme on yksi OECD-maiden epätasa-arvoisimmista. Nämä ovat vaikeita ongelmia, joiden ratkaiseminen edellyttää toimia useilla eri aloilla. Hyvinvointi- ja terveyseroja ei voida poistaa pelkillä sosiaali- ja terveyspalveluilla tai palvelujärjestelmää kehittämällä, mutta palveluilla on ongelman ratkaisemisessa iso merkitys.
Tämän vuoksi jo vuosia valmisteltu sosiaali- ja terveyspalvelujen uudistus on välttämätöntä saada viimeinkin valmiiksi.
Hyvinvointi- ja terveyseroista ja palvelujärjestelmämme epätasa-arvoisuudesta keskusteltaessa jää usein liian vähälle huomiolle, että kyse on ihmisten ihmis- ja perusoikeuksista.
Nykyinen palvelujärjestelmämme ei turvaa perustuslain 19 §:ssä tunnustettuja sosiaalisia perusoikeuksia yhdenvertaisesti ja järjestelmämme on ongelmallinen myös Suomea sitovien ihmisoikeussopimusten valossa.
YK: epätasa-arvo koskettaa etenkin haavoittuvia väestöryhmiä
YK:n taloudellisia, sosiaalisia ja sivistyksellisiä oikeuksia koskevan yleissopimuksen toimeenpanoa valvova komitea kiinnitti palvelujärjestelmämme epätasa-arvoon huomiota jo vuonna 2000 antamissaan Suomea koskevissa johtopäätöksissä. Komitea ilmaisi huolensa, että mittavat säästöt heikentävät julkista terveydenhuoltoa.
Erityisen huolissaan komitea oli suurista eroista kuntien tarjoamissa terveyspalveluissa, jonka seurauksena palvelut ovat epätasa-arvoiset ja niiden taso riippuu asuinpaikasta. Komitea totesi tämän koituvan etenkin lasten, vammaisten ja vanhusten vahingoksi. Siis kaikkein haavoittuvimmassa asemassa olevien.
Sote-uudistuksessa kasvatetaan järjestäjien kokoa ja pyritään turvaamaan sosiaali- ja terveyspalvelujen integraatio. Lisäksi uudistuksessa vahvistetaan järjestelmän ohjausmekanismeja. Nämä tavoitteet ovat oikeasuuntaisia, sillä ne luovat mahdollisuuksia ratkaista nykyjärjestelmämme valuvikoja.
Suurilla järjestäjillä voidaan olettaa olevan parempi kyky varmistaa laadukkaat, vaikuttavat ja yhdenvertaiset palvelut, keskittää palveluja silloin, kun se on tarkoituksenmukaista ja varmistaa lähipalvelut.
Sosiaali- ja terveydenhuollon integraatio taas luo mahdollisuuksia kohdistaa resursseja sinne, missä niillä on eniten vaikuttavuutta ja luoda etenkin paljon palveluja käyttäviä henkilöitä hyödyttäviä saumattomia palvelukokonaisuuksia. Valtion ohjauksella voidaan edistää palvelujen yhdenvertaisuutta.
Erona aiemmin valmisteltuihin ja umpikujaan päätyneisiin sote-ratkaisuihin on se, että tällä kertaa pyrkimyksenä on varmistaa myös kansanvaltaisuuden toteutuminen. Päätösvaltaa ei ketjuteta kuntayhtymiin pois demokraattisen kontrollin ulottuvilta, vaan se kuuluu vaaleilla valituille maakuntavaltuustoille. Merkitystä tulee kuitenkin olemaan sillä, minkälaisia ylimaakunnallisia yhteistyörakenteita uuteen järjestelmään luodaan ja missä määrin valtaa tosiasiassa pakenee niihin.
Edetäänkö säästöt vai perusoikeudet edellä?
Uudistuksen peruselementit siis vaikuttavat perus- ja ihmisoikeusnäkökulmasta oikeasuuntaisilta. On kuitenkin huomattava, että valmistelu on vielä kesken. Nähtäväksi jää esimerkiksi, miten varsin tiukat säästötavoitteet muovaavat järjestelmää. Edetäänkö valmistelussa säästöt vai perusoikeudet edellä? Valittu painotus johtaa hyvin erilaisiin lopputuloksiin.
Lisäksi uudistuksen yhteydessä valmisteltavaa vallinnanvapausjärjestelmää rakennettaessa on varmistettava, että myös heikoimmassa ja haavoittuvimmassa asemassa olevilla on aito vapaus valita. Tämä edellyttää, että meillä on palveluja, joista valita, helposti saatavilla olevaa tietoa vaihtoehdoista ja tukea valinnan tekemiseen.
Järjestämislailla ja muulla nyt valmisteltavalla lainsäädännöllä luodaan vasta rakenteet ja edellytykset muutoksille. Loppu on kiinni siitä, miten uusissa rakenteissa toimitaan. Paljon on siis tehtävää vielä senkin jälkeen, kun eduskunta hyväksyy puhemiehen nuijan kopautuksella lain, mutta ratkaisun mahdollisuudet ovat nyt käsillä.
Eeva Nykänen ledande expert Reformer, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.